# Rakvere linna 2018 aasta eelarve

**eelnõu seletuskri**

# SISSEJUHATUS

**Eelarve** on eelarveaasta põhitegevuse tulude, põhitegevuse kulude, investeerimistegevuse, finantseerimistegevuse ja likviidsete varade muutuse plaan koos täiendavate nõuete, volituste ja informatsiooniga, mis on aluseks kohaliku omavalitsuse üksuse vastava aasta tegevuste finantseerimisele.

Rakvere linna eelarve põhilisteks tululiikideks on füüsilise isiku tulumaks ja toetused riigieelarvest.

## Seadusandlus

Rakvere linna eelarve lähtub erinevatest õigusaktidest, millest olulisemad on:

* Kohaliku omavalitsuse korralduse seadus;
* Kohaliku omavalitsuse üksuse finantsjuhtimise seadus;
* Rakvere linna arengukava 2017-2030
* Rakvere linna üldplaneering;

Eelarve koostamisel on kasutatud Rahandusministeeriumi poolt koostatud erinevaid finantsprognoose ja 2018. aasta riigieelarve seaduse eelnõud, Rakvere Linnavalitsuse hallatavate asutuste koostatud arengukavu, sisehindamise aruandeid jt statistilisi andmeid sisaldavaid dokumente.

## Rakvere linna 2018. aasta eelarve eesmärk

on tagada Rakvere linna tasakaalustatud ja terviklik areng koostöös linnavalitsuse hallatavate asutuste ja koostööpartneritega, et võimaldada linnakodanikele, linna asutustele, ettevõtetele ja linna külalistele võimalikult heal tasemel teenused ning sotsiaalset abi vajavatele linnakodanikele vähemalt rahuldavad hüved ja tingimused toimetulekuks.

Rakvere linna 2018. aasta eelarve koostamisel on olnud olulisemateks põhimõteteks:

* Rakvere linnale on kujunenud traditsiooniks konservatiivne eelarvestamine. Samuti on eesmärgiks olla oma tegevuses avatud ja läbipaistev;
* Linna tegevuste kavandamisel ning kohustuste võtmisel arvestatakse võimalikult paljude erinevate finantsprognoosidega;
* Jätkatakse võetud laenukohustuste täitmist muutmata olemasolevaid tagasimakseperioode;
* Linna eelarve peab tagama linnavalitsuse ja linnavalitsuse poolt hallatavate asutuste võimalikult efektiivse ning energiasäästliku toimimise;
* Vajadusel korraldatakse ümber hallatavate asutuste tegevus erinevate teenuste osutamisel, saavutades seeläbi tõus teenuse osutamise kvaliteedis ning kasutades samas optimaalselt eelarvevahendeid;
* Tagatakse EL projektide kaasfinantseerimine, leides seeläbi täiendavate finantsvahendite juurdetoomise võimalused linnaruumi ja tegevuste arenduseks. Jätkatakse varasematel perioodidel alustatud investeeringuid;
* Kasusaajate motiveerimiseks luuakse võimalusi ja toetatakse eelarvest lisavahendite hankimist erinevatest allikatest (Euroopa Liidu struktuurivahendid, Eesti Kultuurkapital, siseriiklikud toetusmeetmed jne).

Kolme majandusaasta võrreldavates andmetes on esitatud 2016. aasta tegelik eelarve täitmine, linnavolikogu poolt kinnitatud eelarve seisuga 01.10.2017 ja 2018. aastaks planeeritav eelarve.

# Tulud

**Maksud**

# Füüsilise isiku tulumaks

**Füüsilise isiku tulumaks** laekub residentidest füüsiliste isikute sissetulekutelt, kelle elukohaks rahvastikuregistri andmete kohaselt on 1.jaanuari 2018.a. seisuga Rakvere linn. Füüsiline isik on resident, kui tema elukoht on Eestis või kui ta viibib Eestis 12 järjestikuse kalendrikuu jooksul vähemalt 183 päeval. Isik loetakse residendiks alates tema Eestisse saabumise päevast. Samuti on resident välisteenistuses viibiv Eesti diplomaat. Residendist füüsiline isik maksab tulumaksu kõikidelt nii Eestis kui väljaspool Eestit saadud tuludelt.

Vastavalt Tulumaksuseaduse § 5 1.jaanuarist 2014.a. jõustunud muudatusele moodustab maksumaksja elukohajärgsele kohaliku omavalitsuse üksusele laekuv maksumäär 11,60% residendist füüsilise isiku maksustatavast tulust. Riigikogu menetluses on eelnõu, mille kohaselt kohalikule omavalitsuse üksusele laekuv maksumäär tõuseks alates 01.01.2018.a. 11.84%-ni.

01.10.2017.a. seisuga oli Rakveres elanikke 15 677. 01.10.2016.a. oli vastav number 15 883. Vähenemine 206 inimese võrra on oluliselt suurem viimastel aastatel kujunenud trendiga võrreldes. Suure tõenäosusega on pea kahekordset elanike arvu vähenemist mõjutanud haldusreformiga soetud elanike sissekirjutus naabervaldadesse.

Võttes arvesse Rahandusministeeriumi prognoose ning 2017. aasta tegelikku füüsilise isiku tulumaksu laekumist on 2018. aastaks planeeritud füüsilise isiku tulumaksu tõus 5 % võrreldes 2017. aastaks kavandatuga. 1. oktoobri 2017. aasta seisuga on füüsilise isiku tulumaksu laekunud Rakvere linna eelarvesse 75,35% planeeritust (2016. a. samal perioodil 74,7%).

Tunnus kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 3000 | Füüsilise isiku tulumaks | 9 694 662  |  10 071 048 |  **10 573 890** |

# Maamaks

**Maamaks** on maa maksustamishinnast lähtuv maks. Maa maksustamishind määratakse lähtudes Maa hindamise seaduses sätestatust ning maamaks arvutatakse kohalikust omavalitsusest saadud andmete põhjal.

Maksumäära kehtestab kohaliku omavalitsuse üksuse volikogu hiljemalt maksustamisaasta 31. jaanuariks. Muudetud maksumäära rakendatakse maksustamisaasta algusest. Maamaksumäär on 0,1 kuni 2,5 protsenti maa maksustamishinnast aastas. Maamaksu ei määrata ja maksuteadet ei väljastata, kui maksu summa on alla 5 euro. Rakvere linnas on maamaksumäär 1,5% maa maksustamishinnast ning selle muutmist ei ole käesoleva eelarve koostamisel kavandatud.

Maamaks laekub 100% kohaliku omavalitsuse üksuse eelarvesse.

1. oktoobriks 2017 on maamaksu laekunud 104 084 eurot, mis moodustab 61,12% planeeritust.

Tunnus kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 3030 | Maamaks | 169 477 | 170 300 | **170 000** |

# Teede ja tänavate sulgemise maks

KOV volikogul on õigus kehtestada järgmised **kohalikud maksud**:

* Mootorsõidukimaks;
* Loomapidamismaks;
* Reklaamimaks;
* **Teede ja tänavate sulgemise maks;**
* Lõbustusmaks;
* Parkimistasu.

Rakvere linnavolikogu poolt on eeltoodust lähtuvalt 23.02.2008.a. määrusega nr 5 kehtestatud „Teede ja tänavate sulgemise maks”. Maksu arvestusega tegelevad linnavalitsuse järelevalveinspektor ja teedeinsener.

1. oktoobriks 2017 on teede ja tänavate sulgemise maksu laekunud  537 eurot. Ka 2018. aastaks ei ole kavandatud suuremahulisi kaevetöid ning seetõttu peaks maksulaekumine olema stabiilselt väike.

Tunnus kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 3045 | Teede ja tänavate sulgemise maks | 968 | 3 000 | **3 000** |

## Kaupade ja teenuste müük

# Riigilõivud

Tunnus kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 320 | Riigilõivud | 10 447 | 10 000 | **10 000** |

Taksoveoluba, sõidukikaart ja taksojuhi teenindajakaart ning 01.07.2015.a. jõustunud Ehitusseadustikuga sätestatu kohaselt tasutavad on peamised, mille eest tuleb riigilõivu tasuda ja see laekub Rakere linna eelarvesse. Notariaaltoiminguid on vähe ja enamus on tasuta (pensioni volikirjad peamiselt)

1.oktoobriks 2017 on laekunud riigilõive 6 676 eurot.

# Tulu majandustegevusest

## Laekumised haridusasutuste majandustegevusest

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 3220 | Laekumised haridusasutuste majandustegevusest | 662 521 | 640 675 | **745 808** |

Tulud oma iseloomu järgi jagunevad alljärgnevalt:

* laste vanemate poolt kaetav koolieelse lasteasutuse kulude osa ca 224 364 eurot;
* õpilaskohtade ja lasteaiakohtade müük teistele kohaliku omavalitsuse üksustele ca 494 544 eurot

Lasteaedades käivate laste eest tasude arvestuse kasv eelarve tulupoolel on seotud Rakvere linnavolikogu poolt 2014.a. kehtestatud määrusega, mille kohaselt osa kuus, mida tasub lapsevanem on lasteaiarühmas 7 %, sõimerühmas 12 % ja lastehoiurühmas 15% Vabariigi Valitsuse poolt kehtestatud töötasu alammäärast.

Vabariigi Valitsuse poolt Põhikooli-ja gümnaasiumiseaduse alusel kehtestatud õppekoha tegevuskulu piirmäär 2017. aastaks on 88 eurot (2016.a. 87 eurot). Eeldada võib selle säilimist 2018. aasta tasemel kuid käesoleva seletuskirja koostamise hetkel sellekohane info puudub.

Seisuga 01.10.2017.a. õpib Rakvere linna munitsipaalüldhariduskoolides 449 teiste kohalike avalitsuse üksuste haldusterritooriumidel elavat õpilast (klassid 10.-12 310 õpilast, kellest 127 täiskasvanute gümnaasiumis ning 1.-9.klassini 139 õpilast). 2016.a. 476 ja 2015.a. samal ajal oli neid 460 õpilast.

## Laekumised kultuuri- ja kunstiasutuste majandustegevusest

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 3221 | Laekumised kultuuri ja kunstiasutuste majandustegevusest | 196 366 | 202 759 | **220 743** |

Olulisemad laekumised on kavandatud alljärgnevalt:

* Rakvere Muusikakooli õppemaksud (vanemate osalus) ca 38 777 eurot;
* Rakvere Muusikakooli teenuste müük teistele KOV ca 40 620 eurot;
* Raamatukogu teavikute eest teistelt KOV ca 95 126 eurot (kavandatud 2017.a. tasemel);
* Kultuurikeskuse tulud ca 25 900 eurot.

## Laekumised spordi- ja puhkeasutuste majandustegevusest

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 3222 | Laekumised spordi ja puhkeasutuste majandustegevusest | 185 886 | 171 288 | **164 490** |

 Olulisemad laekumised on kavandatud alljärgnevalt:

* Rakvere Spordikooli õppemaksud ning teenuste müük ca 70 310, sellest lapsevanematelt õppemaksudena 32 220 eurot;
* Rakvere Spordikeskuse planeeritavad tegevustulud on kavandatud 94 180 eurot.

## Laekumised sotsiaalasutuste majandustegevusest

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 3224 | Laekumised sotsiaalasutuste majandustegevusest | 93 390 | 99 800 | **125 400** |

Moodustub Rakvere Sotsiaalkeskuse teenustest - saunateenused, pesupesemine jne. ning toetatud elamise teenuse ja igapäevaelu toetamise teenuse tuludest. Täiendav laekumine 2018.a. eelarvesse on kavandatud eelkõige Tugiisiku teenuse projektirahastuse arvel.

## Üüri- ja renditulud

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 3233 | Üüri- ja renditulud | 153 291 | 117 900 | **123 300** |

Üüri ja renditulud laekuvad stabiilselt pikaajaliste lepingute alusel. Tulude jaotus on järgmine:

* Lai tn 20 hoone rendist saadavad tulud;
* sotsiaalmaja üüritulud;
* sotsiaalkorterite üüritulud;
* Rakvere bussijaama renditulud vastavalt rendilepingule;
* muud rendi ja üüritulud (Laste Tervisekeskuse ruumide rent jms).

## Toetused

# Sihtotstarbelised toetused

##  Sihtotstarbelised toetused jooksvateks kuludeks

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 3500 | Sihtotstarbelised toetused jooksvateks kuludeks | 1 568 523 | 681 181 | **384 127** |

Eelarve koostamisel on arvesse võetud vaid koostamise hetkel teada olevad eraldised. Neist suurim on 161 695 suurune sihtotstarbeline toetus riigilt Lääne-Virumaa Keskraamatukogule teavikute soetamiseks ning lisaks veel töötajate personalikulude kate.

Eeltoodust lähtuvalt ei ole planeeritav summa oma suuruselt võrreldav varasemate perioodidega.

## 1.6.2 Sihtotstarbelised toetused põhivara soetamiseks.

Tunnus kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 3502 | Sihtotstarbelised toetused põhivara soetamiseks |  1 106 183 |  31 956 | **1 334 000** |

Eelarve koostamisel on arvesse võetud need kavandatavad toetused, mille osas on olemas erinevad alusdokumendid või nende eelnõud. Summad ei ole aastate lõikes võrreldavad. 2016.a. suur eraldis kajastab eelkõige toetust Rohuaia lasteaia renoveerimiseks. 2018.a. oleme arvestanud esialgu vaid toetusega Rakvere Perearstikeskuse ehitamiseks.

# Mittesihtotstarbelised toetused. Toetused riigilt ja riigiasutustelt.

Tunnus kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 3520 017 | KOV Tasandusfond | 1 276 056 | 1 159 092 | **1 159 092** |
| 3520 172 | KOV Toetusfond | 4 136 919 | 4 446 992 | **4 473 750** |

KOV Tasandusfondi suurus ja jaotamise põhimõtted määratakse 2018.a. Riigieelarve seadusega. Tasandusfondi eesmärk on vahendite kasutamise tingimusi määramata ühtlustada kohaliku omavalitsuse üksuste ülesannete täitmise võimalusi. Tasandusfondi jaotamisel võetakse aluseks kohaliku omavalitsuse üksusele laekuv tulumaks ja maamaks, kohaliku omavalitsuse üksuse elanike arv ja muud kohaliku omavalitsuse üksuse erisused. Tasandusfondi jaotuse kohaliku omavalitsuse üksuste vahel kehtestab Vabariigi Valitsus korraldusega.

KOV Toetusfondist 2018.aastal Rakvere linna eelarvesse eraldatava toetuse suuruse, jaotamise ulatuse, tingimused ja korra ning vahendite jaotuse kehtestab Vabariigi Valitsus järgnevate kulude kompenseerimiseks:

* Hariduskulud s.h. täiendkoolituse, õppevahendite ja koolilõuna toetus;
* toimetulekutoetus;
* sotsiaaltoetuse- ning teenuste osutamise toetus;
* vajaduspõhine peretoetus;
* avalikult kasutatavate kohalike teede hoiu toetus;
* jäätmehoolduse arendamise toetus;
* raske- ja sügava puudega laste hoiu teenuse toetus;
* koolieelsete lasteasutuste toetus;
* huvitegevuse toetus.

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

## Muud tegevustulud

## 1.8. Tulud varadelt

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 381 | Varade müük | 45 612 | 180 000 | **0** |

## Rakvere linn ei ole kavandanud viimastel aastatel eelarvesse tulusid varade müügist. Realiseeritakse eelkõige pärimise teel linna omandusse tulnud kinnisvara või nende osasid. 2017.a. toimus tehing Tallinna 5 kinnistutega ning 2018 on võimalik kaaluda Tallinna tn. 5a kinnistu müüki, mille müügitingimused tuleks otsustada linnavolikogu poolt ning seejärel on võimalik laekuvad tulud kavandada ka linna eelarvesse katmaks näiteks võimalikke investeeringutega seonduvaid kulusid.

## 1.9. Laekumised vee erikasutusest

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 3825 | Tulu vee erikasutusest | 38 600 | 33 000 | **33 000** |

## Vee erikasutusõiguse tasu makstakse Keskkonnatasude seaduse kohaselt õiguse eest võtta veekogust või põhjaveekihist vett erikasutuse korras. Tasustatav vee kogus arvutatakse veearvesti näidiku järgi veekogude, puurkaevude ja vee kasutusviiside kaupa. Kui võetava vee kogust ei mõõdeta veearvestiga, on arvutamise aluseks keskkonnaloa andja poolt tunnustatud metoodika. Vee erikasutusõiguse tasust kantakse: 50 protsenti riigieelarvesse ja 50 protsenti Rakvere linna eelarvesse, kui vett võetakse Rakvere linna siseveekogust või põhjaveekihist.

## 1.10. Trahvid

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 3880 | Trahvid | 150 | 0 | **1 000** |

Rakvere Linnavalitsuse järelevalveinspektori poolt menetletud haldusrikkumised, mille tulemusena laekuvad trahvid. Rakvere Linnavalitsus ei ole eesmärgiks seadnud selle tululiigi kaudu igal juhul linna eelarvesse täiendavaid vahendeid saada, vaid pigem saavutada linnas tervikuna korras ja hoolitsetud keskkond läbi kõigi osapoolte poolt kehtivate reeglite ja eeskirjade täitmise. Sellele vaatamata on mõistlik edasisel tegevusel aina enam kaaluda ka rahaliselt distsiplineerivaid meetmeid linna heakorra tagamisel, kui muud mõjutusvahendid ei toimi.

Tuludena on seisuga 1.10.2017.a. laekunud linna eelarvesse trahve summas 1000 eurot,

## Intressi- ja viivisetulud hoiustelt

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 655 | Intressitulu | 341 | 0 |  **0** |

## Intressitulude kasvu tänast maailma majandusseisu arvestades ei kavandata. Seisuga 1.10.2017.a. on laekunud linna eelarvesse intressitulusid 264 eurot.

## KULUD

Kulude üldist kasvu on eelarvekasutajate lõikes mõjutanud personalikulude suurenemine ja sisseostetavate teenuste kallinemine. Eelarve kulude planeerimisel on arvestatud miinimumpalga tõusuga 470 eurolt 500 eurole.

Valitsemiskulude hulka arvestatakse ka laenuintresside tagasimaksed sõltumata võetud laenu kasutamise otstarbest (näiteks haridusobjektide ehitamine, kultuuriobjektide ehitamine jne). Parema ülevaate nimel esitame laenuga seonduvad kulutused eraldi. Laenud ja tagasimaksekohustused esitatud Lisa 1.

Kulutuste kokkuhoidu on saavutatud eelkõige energiasäästu meetmete rakendamise kaudu läbi hoonete soojustamise. Samas on suurenenud elektrienergia tarbimine seoses uute ventilatsiooniseadmete väljaehitamise ja muude elektrienergial töötavate seadmete kasutuselevõtuga.

## 1.Üldised valitsussektori teenused (01)

## Linnavolikogu

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 01111 | Linnavolikogu | 190 085 | 109 577 | **114 328** |

Personalikuludeks kavandatakse 96 428 eurot (sh volikogu esimehe ja kantselei juhataja ning komisjonide esimeeste ja volikogu liikmete tasud). Palgakuludest tasutakse ka erinevate ekspertide kaasamist (vajadusel ja vahendite olemasolul).

Majandamiskuludeks (sh administreerimise, transpordi, lähetuste, koolituste, ürituste, info- ja kommunikatsioonitehnoloogia, inventari jms kulud) on kavandatud 17 900 eurot.

## Linnavalitsus

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 01112 | Linnavalitsus | 844 397 | 727 380 | **720 252** |

Planeeritavad personalikulud on 482 092 eurot ja majandamiskulud 233 360 eurot. Detailne jaotus on toodud seletuskirja tabelites.

## Rahandus- ja fiskaalpoliitika

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 01120 | Rahandus- ja fiskaalpoliitika | 150 115 | 150 642 | **165 137** |

Kirjeldatakse Rakvere Linnavalitsuse (teenindab kõiki hallatavaid asutusi) raamatupidamisosakonna tegevust. Koosseisus 6 töökohta, sealhulgas pearaamatupidaja, pearaamatupidaja asetäitja, vanemraamatupidaja, 3 raamatupidajat).

## Alusuuringud

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 01400 | Alusuuringud | 85 425 | 180 751 | **170 316** |

Alusuuringute eelarve moodustavad põhiosas personalikulud 133 316 eurot.

Administreerimiskuludena käsitletakse siin erinevaid paljundus, trüki, projektide kaasrahastusi, osalemisi turismimessidel jms kulusid kogumahus 7 000 eurot.

Uurimistööde kuludeks on planeeritud 24 000 eurot.

## Muud üldised valitsussektori teenused (valimised)

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 01600 | Muud üldised valitsussektori teenused | 0 | 17 050 | **0** |

2018.a. ei ole valimistega seonduvaid kulutusi kavandatud.

## Valitsussektori võla teenindamine

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 01700 | Valitsussektori võla teenindamine | 68 391 | 130 000 | **130 000** |

Laenulepingute teenindamine (intressid) vastavalt sõlmitud lepingutele. Linnavalitsus ei planeeri varasemast erinevaid muutusi laenulepingute alusel intresside tasumisel.

Laenud ja tagasimaksed on esitatud Lisas 1.

## Üldiseloomuga ülekanded (liikmemaksud)

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 01800 | Üldiseloomuga ülekanded | 22 873 | 27 220 | **33 620** |

On seotud osalemisega erinevates liitudes ja organisatsioonides, mille eesmärk on KOV ühistegevuste arendamine juhtorganite kaudu, koostööprojektides osalemine, ühisürituste korraldamine, kogemustevahetus jne. (Lääne-Viru Omavalitsuste Liit, Eesti Linnade Liit, Läänemere Linnade Liit ja Tervislike linnade ühendus). Kulude suurenemine seotud Lääne-Viru Omavalitsuste Liidu liikmemaksu suurenemisega, mis tuleneb maakonna omavalitsute arvu vähenemisest.

## Avalik kord ja julgeolek (03)

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 03600 | Muu avalik kord ja julgeolek | 3 960 | 10 050 | **10 021** |

Jalgrattapatrulliga seonduvad kulud (palgakulud, riided, abivahendid jne). Rakvere linna valvesüsteemi kulu.

## Majandus (04)

## Maakorraldus

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 04210 | Maakorraldus | 188 | 320 | **320** |

Eraldatud tegevuskuludest tasutakse linna maa munitsipaliseerimise toimingutega seonduvad kulutused - maa mõõtmine, toimikute koostamine, riigilõivud kinnistamisel jms. Vahendite olemasolul möödapääsmatud kaardimaterjalide täiendamisega seonduvad kulutused.

## Metsamajandus

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 04220 | Metsamajandus | 2 413 | 5 800 | **5 800** |

Linnametsa (sh Tammik) haldamise ja hooldamisega seonduvad kulutused. Suur hulk tegevusi on seotud metsa toodava ja jäetava prahi koristamise, teeradade puhastamise, tööde teostamiseks vajalike väikevahendite ostuga vms. Osa kulutustest on suunatud terviseradade korrastamiseks. Metsaradasid ning istutatud kultuure tuleb hooldada igal suvekuul maist kuni augustini ja heade ilmade jätkudes ka septembris.

Metsamajandamise valdkonnas tehtavad tööd on talvisel ajal üksikute ohtlike puude likvideerimine, vajadusel raietööd tormi- ning putukakahjustuste likvideerimiseks, jõulukuuse muretsemine linna. Suvisel ajal tehakse radade trimmerdamist, prügivedu metsast, uute kultuuride rajamist (istutamist), valgustusraiet, võsalõikust ja ostetakse töövahendeid.

## Linna tänavate ja kõnniteede korrashoid ning renoveerimine

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 0451001 | Sõidu- ja kõnniteede korrashoid ja renoveerimine | 1 133 102 | 1 444 109 | **400 558** |

Tänavate korrashoiu kuludeks on erinevate tehnoloogiatega aukude täitmine ja pindamistööd ning kruusakattega teede hooldus. Tänavate renoveerimistööde teostamine on tihti olnud rahastatud Euroopa Liidu abirahade baasil kombineeritult laenudega. Seda eriti juhtudel, kui teostatakse tänavaaluste kommunikatsioonide välja vahetamisega seonduvaid töid. 2018 .a. on sellesisulised otsused ees ootamas Võidu, Karja ja Parkali tänavate osas, kus kaaspartneriteks AS Rakvere Soojus ja AS Rakvere Vesi.

## Liikluskorraldus

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 0451003 | Liikluskorraldus | 54 297 | 59 300 | **64 300** |

Kulud on seotud liikluskorraldusvahendite hooldusega, liiklusmärkide asendamisega, linna fooride töö korraldamisega, tänavanime siltide vahetamise ja uute tootmise ning paigaldamisega, tänavate asfaldimärgistuste teostamisega. Eriolukordades tänavate sulgemise korraldamine.

Hooldusleping on sõlmitud osaühinguga Signaal Rakvere OÜ.

Hooldustööde kuutasu on 0,38 eurot ühe liiklusmärgi kohta (kokku on paigaldatud üle 3100 liiklusmärgi) ning valgusfooride hooldustasu on 60 eurot 1 fooriristmiku kohta.

Sama lepingu kohaselt tasutakse liikluskorralduse remontööde ja markeerimise eest tegelikult teostatud tööde akti alusel.

## Transpordikorraldus

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 04512 | Transpordikorraldus  | 142 106 | 150 000 | **150 000** |

Ühistranspordiseaduse muudatustele viidates lõpetati alates 2016.a põhiliselt Rakvere linna teenindavate maakonnaliinide 1, 2, 3 ja 5 teenindamise tellimise riigi poolt eraldatavate vahendite arvel. Täiendavalt eelnevale tuleb Ühistranspordiseaduse kohaselt sõidusoodustusi võimaldaval KOV tasuda ühistransporditeenust osutavale ettevõttele avalikel liinidel soodustusest tulenevalt saamata jäänud piletitulu eest. Teenuse eest tasumiseks on arvestatud eelarve eelnõus 52 000 euroga.

Rakvere linnas on soodustatud isikuteks:

* eakad, kes on 70 aastased ja vanemad;
* raske puudega 16-aastased ja vanemad isikud;
* nelja- ja enamalapseliste perede lapsed, kes omandavad päevases õppevormis põhiharidust, üldkeskharidust või kutsekeskharidust;
* represseeritud ning represseerituga võrdsustatud isikud.

## Turism (turismiinfokeskus)

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 04730 | TIK | 26 064 | 33 350 | **54 277** |

Rakvere Turismiinfokeskus (TIK) kolis 2017.aastal üle Lai tn. 20 1.korrusele. Sellise võimalusega oli arvestatud ka Lai tn. 20 hoone projekteerimisel. Turismiinfokeskuses töötab alates 2017.a. septembrist põhitöökohaga senise ühe asemel kaks töötajat. Kõrghooajal (15.05-15.09) on lisaks tööl 1 inimene kes annab puhkust ja hoiab TIK-i avatuna ka nädalavahetustel.

## Reklaam

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 04730 | Reklaam | 25 354 | 23 400 | **26 000** |

Eelarvest teostatakse linna reklaamikulusid ja korraldatakse linna visuaalset identiteeti (põhilise osa moodustavad jõulukaunistuste hanked koos paigalduse ja eemaldamisega). Lisaks linna tutvustavate trükiste kujundamine ja trükkimine, kujundusprojektide finantseerimine/kaasfinantseerimine jms.

Eelarvest kantakse ka erinevate plakatite ning trükiste tegemise materjalide kulud.

**Kulud jagunevad järgmistele tegevustele:**

* teenetemärgid;
* beebide lusikad;
* teadetetahvlite remont;
* teatri, kultuuri ja mälestussammaste remont;
* jõuludekoratsioonide paigaldus ja eemaldamine linnaruumis;
* jõuludekoratsioonide igaaastane remont enne paigaldamist;
* uute jõulukaunistuste soetamine;
* ilutulestik;
* trükikojast tellitavad tööd, plakatid jms.

## Tööstusalade arendamine

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 04740 | Tööstusalade arendamine | 780 | 9 000 | **9 000** |

Olulisim on tegevus, mis seotud Lennuvälja tööstusala turundamisega. Tööstusala suurus on 24 hektarit ja sellel asuvad tootmismaaks mõeldud 39 kinnistut ning kaks ärimaaks mõeldud kinnistut Raudtee tänaval.

Tööstusalal on võimalik alguses seada kinnistule hoonestusõigus. Kolme aasta jooksul pärast lepingu sõlmimist peab isik saama linnalt kasutusloa, misjärel on tal õigus kinnistu omandada.

##  Planeerimine ja projekteerimine

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 0474002 | Planeerimine, projekteerimine | 28 156 | 104 400 | **68 400** |

Tegevused, mis seotud Rakvere linna algatatud või Rakvere linna kaasrahastamisega teostatavate planeeringutega või projekteerimistega. Samuti rahastatakse sellelt eelarverealt planeeringute avalikustamisega seonduvad kulutused.

## Muu majandus (sh majanduse haldamine)

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 04900 | Muu majandus (sh majanduse haldamine) | 206 630 | 240 505 | **288 210** |

2018. aastal moodustavad majandusvaldkonna personalikulud kokku 284 210 eurot. Sellest 20 000 eurot tõusu tingitud koristusteenindaja töökoha loomise vajadusest, et tagada Lai tn. 20 saalide kasutusvõimalus ka õhtuti ning nädalavahetustel, mil hakkavad toimuma perekonnaseisutoimingud.

## Keskkonnakaitse (05)

## Jäätmekäitlus (prügimajandus)

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 05100 | Jäätmekäitlus | 4 776 | 44 043 | **37 543** |

**Kulude jaotus põhitegevuste järgi:**

* Liigiti jäätmete kogumise korraldamine ja konteinerite hankimine ning paigaldamine;
* paberikonteinerite rendi ja tühjendusleping AS-ga Ragn Sells;
* kodumajapidamistes tekkivate ohtlike jäätmete utiliseerimine Lääne-Viru Jäätmekeskusesse;
* jäätmete koristustööd väljaspool hooldusalasid, hooldusaladest kõrvalejäävate prügiurnide tühjendamine;
* koeraprügikastide tühjendamine;
* lammutustööd;
* kevadine suurpuhastus, kinnaste ja prügikottide soetamine koristustöödeks;
* tuulemurdude likvideerimine, pakendimajade korrashoid, lehekuulutused, trükised jms.

## Sõiduteede puhastus

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 0510101 | Sõiduteede puhastus | 0 | 271 375 | **180 000** |

## Eelarverealt rahastatakse peamiselt lumetõrje ning kevadise koristuse ja tolmutõrje töid.

## Kõnniteede puhastus

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 0510102 | Kõnniteede puhastus | 0 | 96 500 | **97 300** |

Eelarverealt rahastatakse kõnniteede, väljakute, bussipeatuste, kergliiklusteede ja parklate hoolduslepingu alusel tellitavaid töid. Rakvere Linnahoolduse OÜ-ga sõlmitud lepingu kehtivusperiood on 01. jaanuar 2017.a kuni 30. aprill 2021.a ning lepingu maht 6699 eurot kuus millele lisandub käibemaks. Koidula tn.6 bussipaviljoni hooldustöödeks on sõlmitud leping korteriühistuga Koidula 6 summas 770 eurot aastas kuna paviljon asub nende kinnistul..

## Heitveekäitlus

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 05200 | Heitveekäitlus | 31 245 | 34 000 | **31 000** |

Tasutakse ühisvoolse kanalisatsiooni sademevete puhastamise kulud AS-le Rakvere Vesi. Eelarves on arvestatud sadevete kanalisatsiooni puhastamise ning torustike ja restkaevude hooldus- ja remonttööd.

## Heakord ja haljastus

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 0540001 | Heakord | 255 525 | 266 532 | **229 900** |

Eelarve realt rahastatakse Rakvere linna avalikusus kasutuses olevate alade korrashoidu.

Haljastuse hoolduse lepingud, mis on sõlmitud Rakvere Linnahoolduse OÜ-ga, kehtivad perioodiks 01.05.2017 – 30.04.2020. Leping haljasalade hoolduseks maksab uuel hankeperioodil kokku 126 446,76 eurot aastas (lisandub käibemaks).

Leping lillede ja noorhaljastuse hoolduseks on sõlmitud OÜ Kesklinna Parkidega ja kehtib 02.10.2017 – 01.11.2018. Lepingu maksumus üheks aastaks on 19 466,15 eurot (lisandub käibemaks).

Lepinguga ei ole kaetud lillede lisaistutused ning sibul- ja suvelillede ettekasvatamine, transport ning istutamine/ülespanek kasvukohtadesse.

**Lisaks kantakse järgmised kulud:**

* tiikide hooldusniitmised;
* avarii ja lisatööd (hooldusraied, puude raied, võsalõikused, niitmised, teeäärte korrastus, lõhkumiste taastamised);
* heakorraobjektide inventar (näiteks pargipingid);
* mänguväljakute hooldus ja remont;
* kulutused lippudele ja lipumastidele;
* purskkaevude ekspluatatsioonikulud;
* lillekastide ja amplite soetused.

## Heakorra inventar ja keskkonna parendamine

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 0540002 | Heakord | 0 | 322 780 | **27 700** |

Eelarvest kantakse alljärgnevad kulutused:

* lõhutud pinkide vahetamine, uute soetamine.;
* lõhutud prügikastide vahetamine;
* uute prügikastide ja nende jalgade soetamine;
* prügikastide paigaldamine linnaruumi;
* pinkide paigaldamine linnaruumi;
* teiste avaliku ruumi elementide remont ja värvimine.

## Elamu- ja kommunaalmajandus (06)

## Lammutustööd

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 06200 | Lammutustööd | 16 896 | 12 000 | **12 000** |

Erinevate linnas asuvate objektide lammutamine ja linnas asuvate kinnistute vanadest ehitusjäätmetest puhastamine. Eelarves ei ole kajastatud Lennuki tänava piirkonna lammutustööde projektiga seonduvaid kulusid ja tulusid.

## Veevarustus

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 06300 | Veevarustus | 8 157 | 10 000 | **10 000** |

Veeveokulud ja kulutused vee eest tasumisele avalikest veevõtukohtadest AS-le Rakvere Vesi.

## Tänavavalgustus

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 06400 | Tänavavalgustus | 251 661 | 272 350 | **273 000** |

## Tänavavalgustuse elekter

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 0640001 | Tänavalgustuse elekter | 148 092 | 160 000 | **160 000** |

Tänavavalgustuse elektrienergia eest tasumine.

## Tänavavalgustuse hooldus ja remont

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 0640002 | Tänavalgustuse hooldus ja remont | 103 569 | 112 350 | **113 000** |

Tänavavalgustuse tehnilist järelvalvet, hooldustaseme hoidmist ning ekspluatatsiooni teostab Arendus & Haldus OÜ. Uue hankelepingu periood algab 01.01.2018.a. ning lõppeb 31.detsembril 2020.a. Lepingu kuutasu määraks on on 590 eurot, millele lisandub käibemaks. Ülejäänud summat saab kasutada tänavavalgustuse remont- ja rekonstrueerimistöödeks, valgustite vahetuseks, kaablite vahetuseks, liinide vahetuseks jne.

## Elamu- ja kommunaalmajanduse haldamine

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 0660501 | Muu elamu- ja kommunaalmajandus | 69 446 | 43 400 | **28 400** |

Remondikulud, soetused, pärimiskulud, riigilõivud, üürivõlgnevuste tasumise kulud, kohtukulud üürivõlgade sissenõudmiseks jne.

## Muu elamu- ja kommunaalmajanduse tegevus

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 0660502 | Muu elamu- ja kommunaaltegevus | 35 580 | 53 100 | **53 100** |

Linnale kuuluvate hoonete, millised ei ole konkreetse linnaasutuse hallata, kommunaalkulud.

##  Kalmistud

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 0660503 | Kalmistud | 64 404 | 140 206 | **68 126** |

**Kalmistute haldamisega seotud lepingud:**

* kalmistute hooldusleping (Rakvere Linnahoolduse OÜ 09.04.2017.a. – 08.04.2020 maksumusega ~27 600 eurot aastas millele lisandub käibemaks);
* Rakvere linna kalmistute hauaplatside ja matmise andmekogu pidamine - Spin TEK AS;
* Tõrma hooldusleping 7712.- Koostööleping on sõlmitud Rakvere vallaga Tõrma kalmistuga seonduvate hooldus- ja haldustööde finantseerimiseks. Leping on proportsionaalse kulu kandmise sisuga lähtuvalt hanke tulemusest.

Lisaks lepingutega kaetud töödele on vajalikud kulutused remondi– ja avariitöödeks (s.h puude raie) ning kalmistu vee eest tasumiseks.

## Hulkuvate loomadega seotud tegevus

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 06605 | Hulkuvate loomadega seotud tegevus | 33 220 | 40 300 | **40 500** |

Aasta eelarves arvestatakse Rakvere linna koerte ja kasside ülalpidamisega seonduvate kuludega, peamiselt vastavalt sõlmitud lepingule. Samuti on kavas 2018.a. Rakveres läbi viia kiibistamiskampaania.

Hulkuvate loomadega tegeleb alates 01. jaanuarist 2011 Varjupaikade MTÜ, kes võitis ka 01.01.2017 – 31.12.2019.a. perioodiks teenuse osutamiseks korraldatud riigihanke summas 2959 eurot kuus. Sama MTÜ-ga on sõlmitud rendileping linnale kuuluva kinnistu kasutamiseks varjupaiga pidamise eesmärgil ja antud sellega seonduvalt üle ka sinna juurde kuuluv vara.

## Tervishoid (07)

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 07 | Tervishoid | 43 644 | 82 800 | **2 136 500** |

AS Rakvere Haigla on üldhaigla teenuseid osutav haigla maakonnas, tagades kvaliteetse arstiabi 70 tuhandele inimesele. Haigla teenuste hulka kuuluvad ööpäevaringne erakorralise meditsiini teenus, statsionaarne ravi sisehaiguste, lastehaiguste, kirurgia, sünnituse, günekoloogia valdkondades, polikliiniku ja päevaravi teenused ning koduõendus ja õendushooldus.

Otsekuludena on Rakvere linn seotud AS Rakvere Haigla omaniku MTÜ Rakvere Haigla asutajaliikmena liikmelisusega seonduvate liikmemaksude (2500 eurot aastas) ja investeeringukulude kandmisega 42 500 euro ulatuses.

2 064 000 euro ulatuses on kavandatud Rakverre uue Perearstikeskuse rajamisega sonduvad investeeringud millest 760 000 eurot on eeldatav laen.

## Vabaaeg, kultuur ja religioon (08)

## Rakvere Spordikool

Tunnus Kirje nimetus 2015 tegelik 2016 eelarve 2017 planeeritud

|  |  |  |  |  |
| --- | --- | --- | --- | --- |
| 0810201 | Rakvere Spordikool | 297 898 | 320 352 | **334 800** |

Rakvere Spordikoolis õpetatavad erialad on korvpall, võrkpall, kergejõustik, lauatennis, maadlus, judo ja ujumine. Keskmine treeningkoormus spordikoolis on 9 tundi nädalas. Alates 2014. aastast nõutakse teistelt valdadelt kohamaksumuse tasumist spordikoolis õppivate laste eest või toimub tasumine mõnel muul lepigulisel alusel. Lapsevanema tasutav õppemaks on 10-20 eurot sõltuvalt erialast.

Personalikulud on 2018. aastaks kavandatud 236 508 eurot ja majanduskulud 98 252 eurot.

## Spordikeskus

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 0810203 | Rakvere Spordikeskus | 1 097 569 | 707 607 | **545 118** |

Kulud on seotud Rakvere Spordikeskuse hallatavate objektide personali- ja majanduskuludega.2018.a. planeeritud personalikulud on 279 940 eurot ja majandamiskulud 262 178 eurot, millest suurima osa moodustab kinnistute, hoonete ja ruumide majandamise kulu summas 174 434 eurot.

## Aqva Sport

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 0810204 | Aqva Sport | 0 | 160 000 | **160 000** |

Alates 2017.a. on Rakvere linna eelarvesse kavandatud kulud tennise, sulgpalli ja võitluskunstide treeningaegade teenuse ostmiseks linnaga sõlmitud hoonestuslepingu alusel ehitatatud uues spordihallis.

## Noorsootöö ja noortekeskused

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 0810701 | Noortekeskus | 92 709 | 112 719 | **123 105** |

Noortekeskuse tegevust juhitakse läbi Rakvere Kultuurikeskuse. Kulud jaotuvad üsna võrdselt personalikuludeks ning majanduskuludeks.

## Linnamalev

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 0810702 | Noortekeskus | 26 607 | 31 818 | **34 550** |

Tegevusi korraldatakse läbi Rakvere Kultuurikeskuse ja selle noortekeskuse ning need on olulisel määral ka projektirahastusega.

## Noorsootöö üritused

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 0810702 | Noorsootöö üritused | 0 | 0 | **3 000** |

Rakvere linna ülelinnalised ja muud noorsootöö üritused ning osalemine nendes. Sh linna tunnustusürituse korraldamine noorsootöötajatele.

## Vaba aeg, kultuur, sport. Organisatsioonid ja üritused

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 08109 | Kultuuri- ja spordiüritused, seltsid | 183 309 | 209 500 | **233 000** |

Organisatsioonide ja ürituste toetussummade jaotuse otsustab Rakvere linnavolikogu kultuurikomisjoni ja spordikomisjoni ettepanekute alusel. Eelkokkuleppe kohaselt eraldatakse üks osa linna suurürituste korraldamiseks ning allesjääva summa valdkondadevaheline jaotusprotsent on viimastel aastatel olnud 50/50. Lisaks tuleb arvesse võtta et:

* Rakvere Linnavolikogu on kinnitanud linna 2018.a. esindusvõistkondadeks MTÜ Viru Bull korvpallimeeskonna, MTÜ Rakvere Võrkpalliklubi võrkpallimeeskonna ja MTÜ Rakvere JK Tarvas jalgpallimeeskonna. Vastavalt Rakvere linnavolikogu poolt kehtestatud Spordiorganisatsioonidele tegevustoetuse andmise korras sätestatule, otsustab esindusvõistkonna toetuse suuruse linnavolikogu Rakvere linna eelarve vastuvõtmisel;
* Rakvere Linnavolikogu on kinnitanud linna 2018.a. esinduskollektiivideks MTÜ Rakvere Linnaorkestri, MTÜ Kammerkoor Solare, MTÜ Tarvanpää Selts ja harrastusteater Mittetulundusühing KaRakTer. Vastavalt Rakvere linnavolikogu poolt kehtestatud Kultuuriorganisatsioonidele tegevustoetuse andmise korras sätestatule otsustab esinduskollektiivi toetuse suuruse linnavolikogu Rakvere linna eelarve vastuvõtmisel.

##  Raamatukogud

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 08201 | Lääne-Virumaa Keskraamatukogu | 726 122 | 781 148 | **795 766** |

Lääne-Virumaa Keskraamatukogu on Rakvere Linnavalitsuse hallatav asutus ning osutab keskraamatukogu teenust ka teistele KOV rahvaraamatukogudele. Tegeletakse ka nendele vajaliku kirjanduse komplekteerimisega, koolitusega jne.

Suurimaks kuluartikliks on personalikulud – 493 642 eurot. Majandamiskuludest valdava osa moodustavad teavikud summas (kavandatud summa 234 294 eurot, sh linna eelarvest 25 434 eurot).

Riigi ning teiste kohaliku omavalitsuse üksuste poolt eraldatavate vahendite minimaalselt kavandatav maht on kirjeldatud eelarve tulu poolel.

##  Rakvere Kultuurikeskus

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 08202 | Rakvere Kultuurikeskus | 215 734 | 264 843 | **292 283** |

Kultuurikeskuse eelarve on seotud ruumide haldamise korraldamisega, ürituste korraldamisega ning muude kultuuriliste küsimuste lahendamisega.

Eelarves on planeeritud personalikuludeks 107 818 eurot ja majandamiskuludeks kokku 184 465 eurot, sealhulgas ürituste korraldamise kulud (linnapäevad, emade- ja isadepäeva tähistamine, Vabariigi Aastapäeva tähistamine, jõuluüritused, kirikukontserdid, kultuurikeskuse üritused jne.).

##  Kunstigalerii

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 08232 | Kunstigalerii | 6 500 | 10 000 | **12 000** |

Toetus galerii tegevusega seonduvate kulude katteks 2018. aastal. Galerii tegevus toimub Pikal tänaval Kaitseliidu Viru Malevale kuuluvas hoones ning eraldatud toetust kasutatakse rendi ja kommunaalkulude eest tasumiseks. Kulude tõus aitaks katta kasvanud majanduskulusid (rent, küte, elekter, töötasud jms.)

##  Ringhäälingu- ja kirjastamisteenused

Tunnus Kirje nimetus 2016 tegelik 2017 eelarve 2018 planeeritud

|  |  |  |  |  |
| --- | --- | --- | --- | --- |
| 08300 | Ringhäälingu- ja kirjastamisteenused | 0 | 3 500 | **3 500** |

Planeeritud valdavalt ühekordse iseloomuga projektid – linna tippsündmuste reklaamid, trükiste kirjastamine (linna päevade üritused ehk nn suveleht), raadio ja teleinfo, koostöölepingud meediaväljaannetega vms.

* 1. **Haridus (09)**
		1. **Alusharidus (lasteaiad)**

2017/2018. õppeaastal tagab Rakvere linn lasteaiakoha kõigile soovijatele alates kolmandast eluaastast. Noorematele lastele teenuse osutamiseks kasutatakse munitsipaallasteaedadele lisaks erasektori pakutavaid teenuseid. Linna munitsipaallasteaedade eelarvete koostamine ja planeerimine toimub ühtse rahastusmudeli põhjal.

* + - 1. **Rakvere Triinu Lasteaed**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 091101 | Rakvere Triinu Lasteaed |  694 911 |  758 152 |   **797 884** |

Rakvere Triinu Lasteaias on 12 rühma: kolm haridusliku erivajadusega (HEV) laste rühma (10.10.2017. seisuga kokku 27 last), 9 aiarühma, kokku 180 last. Laste arv võrreldes eelmiste aastatega on vähenenud, sest erivajadustega laste 2 rühma täituvusnorm on kuni 12 ja ühel rühmal 7 last ja kõik tavarühmad on 20-lapselised, nagu näeb ette koolieelse lasteasutuse seadus. Laste arvu rühmades ei ole suurendatud.

Lasteaia koosseisus on kinnitatud 48 ametikohta: pedagoogiline personal 26,5 ametikohta; tugipersonal (logopeed, eripedagoog) 4,5 ametikohta; juhtkond 2 ametikohta, teenindava personali ametikohtade hulka kuuluvad ka õpetaja abid 12 ametikohaga.

2018. aastaks on linna lasteaedades kõrgharidusega lasteaiaõpetajate ühe ametikoha töötasu alammääraks arvestatud 978 eurot.

Personalikulud moodustavad 721 970 eurot eh k 90,5% kogu kuludest.

* + - 1. **Rakvere Kungla Lasteaed**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 091102 | Rakvere Kungla Lasteaed |  652 459 |  705 011 |   **746953** |

Rakvere Kungla Lasteaias on 12 rühma, (laste arv rühmades 20-22). 10.10.2016 seisuga on lasteaias kokku 219 last.

3-5 aastaste laste rühmad on 20-lapselised, nagu näeb ette koolieelse lasteasutuse seadus. Laste arvu rühmades ei ole suurendatud.

Lasteaia koosseisus on kinnitatud 45 ametikohta: pedagoogiline personal 26,5 ametikohta; tugipersonal (logopeed, eripedagoog) 1,5 ametikohta; juhtkond 2 ametikohta, teenindava personali ametikohtade hulka kuuluvad ka õpetaja-abid 12 ametikohaga. Üks rühm töötab 2016/2017.õppeaastast n-ö 1+2 süteemis (õpetaja-õpetaja assistent-lasteaiaõpetaja abi).

Personalikulud on 668 391 eurot, mis moodustavad 89,5% kuludest.

* + - 1. **Rakvere Rohuaia Lasteaed**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 091103 | Rakvere Rohuaia Lasteaed | 678 192 |  723 279 |  **703 642** |

Rakvere Rohuaia Lasteaias (RLA) on 11 rühma, kokku 220 last. Kõik rühmad on 20-lapselised.

Lasteaia koosseisus on kinnitatud 41,35 ametikohta, millest pedagoogiline personal on 19,25 ametikohta. Tugipersonali moodutavad logopeed 1 ametikohaga ja õpetaja assistendid 9 ametikohaga; juhtkonna suurus on 2 ametikohta. Teenindava personali ametikohtade hulka kuuluvad ka õpetaja-abid 11 ametikohaga.

Personalikulud on 622 739 eurot, mis moodustavad 88,5% kuludest.

* + - 1. **Lasteaia kohtade ost muudelt residentidelt**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 091104 | Lasteaia kohtade ost muudelt residentidelt |  365 535 |  212 132 |  **313 560** |

Rakvere linn on aastaid ostnud täiendavaid lasteaiakohti erasektorist. Alates 01.09.2017 toetab linn eralasteaedu Rakvere linnavolikogu 17. veebruari 2016. a määruse nr 3 "Lapsehoiuteenuse ja eralasteaia toetamise kord“ alusel. 2017/2018. õppeaastal toetab linn maksimaalselt 85 lasteaiaealist last. Toetuse määr on 298 eurot lapse kohta kuus.

* + - 1. **Lasteaiakohtade ost teistelt KOV-delt**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 091105 | Lasteaia kohtade ost KOV |  50 792 |  79 772 |   **58 724** |

Rakvere linn ostab lasteaiakohti ka teistelt omavalitsustelt. Valdavalt on kohtade ost seotud lähivaldadega: Vinni, Sõmeru, Haljala, Kadrina. See on tingitud pere n-ö reaalsest elukohast (või on mitu elukohta) ja vanem valib logistiliselt endale sobivaima lasteaia. Samuti kuuluvad nende laste hulka asendushooldusel ja perekonnas hooldamisel olevad Rakvere linna lapsed.

* + - 1. **Laste päevahoid**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 091106 | Laste päevahoid |  90 605 |  252 680 |   **285 000** |

Rakvere linnas on kõikidele koolieelsetele lastele, kelle vanemad seda soovivad, pakkuda kas lapsehoiuteenust või alusharidust lasteaedades. Lastele vanuses 1,5-3 aastat võimaldatakse hoiukoht ja alates 3. eluaastast lasteaiakoht.

Alates 01.09.2017 ostab Rakvere linn lapsehoiuteenust 5 teenuspakkujalt, kokku 95 kohta 76-8 tundi päevas. Linn on sõlminud lepingu MTÜ Rakvere Eragümnaasiumi Hariduskogu (kuni 60 kohta), Majaemand OÜga (kuni 10 kohta), Laste hoid peopesal OÜga (kuni 5 kohta), Anni Juures OÜga (kuni 10 kohta), Õnnelaps OÜga (kuni 10 kohta). Lapsehoiukohad komplekteeritakse sarnaselt lasteaiakohtadega õppeaasta kaupa alates 1. septembrist.

* + 1. **Põhiharidus**
			1. **Rakvere Põhikool**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 092121 | Rakvere Põhikool |  768 352 |  747 816 |   685 352 |

Rakvere Põhikoolis õpib 10.10.2016 seisuga 217 õpilast kokku kümnes klassikomplektis, kellest 8 väljastpoolt Rakveret. Teist õppeaastat toimub koolis ka ühele õpilasele keskendunud õpe.

Rakvere Põhikoolis on 31,3 ametikohta, sealhulgas 16,8 õpetaja ametikohta. Kohalikust eelarvest rahastatavate ametikohtade arv suurenes 2 koristajakoha võrra, sest alates 01.09.2016 koristusteenust ei osteta.

Personalikulud 561 075 eurot, mis moodustavad 81,9 % kogu kuludest.

* + - 1. **Koolikohtade ost teistelt KOV-lt ja residentidelt (põhikooli aste)**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 092122 | Põhikooli kohtade ost KOV | 120 302 |  104 587 |   **150 681** |

275 Rakvere linna 1.-9.klassi õpilast õpivad seisuga 10.10.2016 väljaspool Rakvere linna omandis olevaid koole, neist 195 õpib Rakvere erakoolides.

Suurenenud on õpilaste arv, kes on suunatud õpilaskodudega koolidesse (Vaimastvere, Roela kool, Kadrina Keskkooli põhikooliaste), et võimaldada lastele õppimiseks soodsamaid tingimusi. Tasuda tuleb (teised KOVid) linna eestkostel või perekonnas hooldamisel olevate laste eest (kokku 12 last). Õpilaskohtade ostu mõjutab samuti inimese elukoht Eesti rahavastiku registri järgi. Sageli jäetakse ennast uues elukohas registrisse kandmata või võtab see mitu kuud aega.

Põhikooli kohtade ost KOV eelarve suurenemine tuleneb õpilaskoha maksumuse eraldamisest põhikooli- ja gümnaasiumiastme vahel ning õpilaste arvu suurenemisest.

Linn on kohustatud tasuma õpilaskohtade eest elanikeregistri andmete järgi, millest väljavõte tehakse EHIS-est iga kuu 10. kuupäeva seisuga.

* + 1. **Põhi- ja üldkeskharidus**
			1. **Rakvere Gümnaasium**

Tunnus Kirje nimetus 2015 tegelik 2016 eelarves 2017 planeeritud

|  |  |  |  |  |
| --- | --- | --- | --- | --- |
| 092201 | Rakvere Gümnaasium |  2 254 962 |  2 504 124 | **2 397 225** |

Rakvere Gümnaasiumis õpib seisuga 10.10.2016 808 õpilast, sealhulgas põhikooli osas 543 õpilast Rakvere linnast ja 98 teistest omavalitsustest ning gümnaasiumiosas 101 õpilast Rakvere linnast ja 66 teistest omavalitsustest. Vene õppekeelega klassides (6.-9.) õpib 41 õpilast.

Rakvere Gümnaasiumi personali koosseis on 104,46 ametikohta, sealhulgas 60,51 õpetaja ametikohta. Kohalikust eelarvest rahastatavate ametikohtade arv suurenes 5,5 koristajakoha võrra, sest alates 01.09.2016 koristusteenust ei osteta.

Rakvere Gümnaasiumi õppetegevus toimub kahes õppehoones:

• 6. kuni 12. klass aadressil Vabaduse tn 1;

• 1. kuni 5. klass ja vene õppekeelega klassid 6. kuni 9. klassini aadressil Tallinna 29/Võidu 26.

Koolis õpivad ka haridusliku erivajadusega lapsed erinevate õppekavade alusel.

Personalikulud 1 955 625 eurot, mis moodustavad 81,6% kogu kuludest.

* + - 1. **Rakvere Reaalgümnaasium**

Tunnus Kirje nimetus 2015 tegelik 2016 eelarves 2017 planeeritud

|  |  |  |  |  |
| --- | --- | --- | --- | --- |
| 092202 | Rakvere Reaalgümnaasium | 2 149 937 |  2 155 396 |   **2 091 962** |

Rakvere Reaalgümnaasiumis õpib 10.10.2016 seisuga 909 õpilast, sealhulgas põhikooli osas 616 Rakvere linnast ja 44 teistest omavalitsustest, gümnaasiumiosas 128 linnast ja 121 teistest omavalitsustest.

Rakvere Reaalgümnaasiumi personali koosseis on 93,32 ametikohta, sealhulgas 63,82 õpetaja ametikohta.

2016/2017. õppeaastal avati neli 1. klassi, üks õpiraskustega õpilastele (klassitäituvus kuni 12).

Õpilaste arvu poolest on tegemist suurima üldhariduskooliga Lääne-Viru maakonnas.

Personalikulud 1 704 571 eurot, mis moodustavad 81,5 % kogu kuludest.

* + - 1. **Õpilaskohad muudelt residentidelt (eragümnaasiumid)**

Tunnus Kirje nimetus 2015 tegelik 2016 eelarves 2017 planeeritud

|  |  |  |  |  |
| --- | --- | --- | --- | --- |
| 092203 | Õpilaskohad muudelt residentidelt |  218 263 |  21 900 |  **22 653** |

91 Rakvere linna 10.-12. klassi õpilast õpivad seisuga 10.10.2016 Eesti erinevates erakoolides/eragümnaasiumites. Statsionaarses õppevormis 85 õpilast, neist Rakvere Eragümnaasiumis 81, Audentese Spordigümnaasiumis õpib 3 õpilast, 1 EBS Gümnaasiumis. Mittestatsionaarses õppevormis õpib erinevate erakoolide gümnaasiumiastmes 6 õpilast.

* + - 1. **Koolikohtade ost teistelt KOV-lt (gümnaasiumiaste)**

Tunnus Kirje nimetus 2015 tegelik 2016 eelarves 2017 planeeritud

|  |  |  |  |  |
| --- | --- | --- | --- | --- |
| 092204 | Gümnaasiumi õpilaskohtade ost KOV |  41 120 |  54 873 | **25 632** |

20 Rakvere linna 10.-12. klassi õpilast õpivad seisuga 10.10.2016 Eesti teistes omavalitsuste munitsipaalkoolides. Koolikohtade ost väljastpoolt Rakvere linna gümnaasiume on tingitud erinevatest põhjustest. On loomulik, et Rakvere linna gümnaasiumide suundade valik ei kata kõikide õpilaste soove. Osa õpilasi tahab õppida õppesuunal, mida on võimalik omandada ainult väljaspool Rakveret, näiteks süvendatud kunsti-, muusika- või spordiõpe.

Samuti jätab osa õppureid ja nende vanemaid erinevatel põhjustel muutmata oma elukohaandmed Eesti rahvastikuregistris ning linn on kohustatud tasuma õpilaskohtade eest Rahvastikuregistri andmete kohaselt teistele omavalitsustele.

* + - 1. **Rakvere Täiskasvanute Gümnaasium**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 092211 | Rakvere Täiskasvanute Gümnaasium | 289 559 |  368 692 |   **334 818** |

Rakvere Täiskasvanute Gümnaasiumis õpib seisuga 10.10.2017 kokku erinevates õppevormides 166 õpilast, sealhulgas:

• Rakvere linnast 43 õpilast;

• teistest omavalitsustest 123 õpilast;

• statsionaarses õppevormis on kasvatus- ja käitumisraskustega õpilaste klassides kokku 19 õpilast.

Kooli personali koosseis on 17,8 ametikohta, sealhulgas 10,08 õpetaja ametikohta.

Kool asub rendipinnal, mille omanik on Lääne-Virumaa Rakenduskõrgkool.

Personalikulud 297 945 eurot, mis moodustavad 89,0 % kogu kuludest.

* + - 1. **Koolikohtade ost KOV (täiskasvanuharidus)**

Tunnus Kirje nimetus 2015 tegelik 2016 eelarves 2017 planeeritud

|  |  |  |  |  |
| --- | --- | --- | --- | --- |
| 092212 | Täiskasvanute gümnaasiumide õpilaskohtade ost KOV |  2 984 |  5 280 | **7 392** |

15 Rakvere linna 10.-12. klassi õpilast õpivad seisuga 10.10.2017 Eesti teistes omavalitsuste munitsipaalkoolides mittestatsionaarses õppevormis, neist 9 Tallinna munitsipaalkoolides.

Täiskasvanute Gümnaasiumide kohtade ost KOV on seotud registripõhiste probleemidega, kus inimesed ei ole ennast võtnud registrisse oma tegeliku elukoha järgi. Mittestatsionaarses õppevormis on paari viimase aastaga suurenenud e-õppe võimalused, eriti Tallinnas, Viljandis. PGS-i ja täiskasvanute koolituse seaduse mõistes on linnal kohustus korraldada teenuse osutamine. Seisuga 10.10.2017 õppis mittestatsionaarses õppevormis teistes munitsipaalkoolides 15 õpilast, neist 9 kolmes Tallinna koolis.

* + - 1. **Rakvere Muusikakool**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 0951002 | Rakvere Muusikakool | 357 893 | 403 826 | **420 131** |

Rakvere Muusikakooli õppekorralduse aluseks on õppekava, mille kinnitab direktor. Õppekava järgi kestab pilliõpe 7 aastat, millele lisandub soovijatele lisa-aasta. Tundide maht on 4-7 tundi nädalas. Suur osa tundidest on individuaaltunnid, millest omakorda hulk tunde on õppekava järgi ettenähtud koos kontsertmeistriga, st ühe õpilase kohta on tunnis 2 pedagoogi. Seetõttu moodustavad kooli eelarvest personalikulud 371 648 eurot ehk 88,5%. Teistest valdadest käivate õpilaste eest tasuvad vastavad vallad.

* + - 1. **Huvihariduse ostetud teenus**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 0951003 | Huvihariduse ostetud teenus | 137 801 |  152 850 |  174 330 |

Rakvere linn toetab osaliselt erahuvikoolide õpilaste kohamaksumust. Õppeaasta põhiselt esitab linn tellimused erinevatele koolidele ja tegevustele. Toetuse suurus sõltub valdkonnast ja õppetöö mahust.

* + 1. **Koolitransport (tasuta sõit õpilastele)**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 09600 | Koolitransport | 3 820 | 4 800 |   **4 800** |

PGS näeb ette, kui KOV ei suuda pakkuda oma territooriumil sobivat õppevormi, tuleb õpilasele kompenseerida transpordikulu kooli ja tagasi (Kadrinas jm õppivad HEV - õpilased, venekeelsed õpilased Tapa vene gümnaasiumis). KOV tasub Tartus asuva Hiie kooli HEV - õpilaste bussitranspordi eest.

* + 1. **Ujumise algõpe**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 0960901 | Ujumise algõpe |  187 435 |  209 288 |  **207 580** |

Rakvere linna ja Aqva Hotels Osaühingu vahel on sõlmitud 28.04.2008 leping ujumisteenuse osutamiseks, mis kehtib kuni 21.04.2023 a. Ujumisteenuseks on 01.09-01.06. esmaspäevast reedeni toimuv ujumise algõpe lastele, kehalise kasvatuse tundide raames ujumine 1.-12. klassi õpilastele ja koolieast noorematele (5-7 aastat) lastele ning teistele linnavalitsuse määratud isikutele (pensionärid jt). Lepingu p 4.2. kohaselt on teenuse pakkujal õigus taotleda rajatunni tasu muutmist iga viie aasta järel seoses vee, elektri ja/või kütte hinna kallinemisega, kuid mitte rohkem kui 10% korraga. Tellija ei tohi põhjendamatult keelduda tasu suurendamisest, kui vee, elektri ja/või kütte hinna kallinemine on toimunud. Alates 01.07.2014 on ühe rajatunni hind 36,36 eurot (lisandub käibemaks).

Lisaks rahastatakse sellelt realt ujumise algõpetuse läbiviijalt teenuse ostmise kulusid 8256 euro ulatuses. Riik eraldab ujumise algõpetuse läbiviimiseks ca 19 eurot aastas ühe õpilase kohta (aluseks 2. klassi õpilaste arv 10. oktoobri seisuga).

* + 1. **Hariduse üritused**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 0960902  | Hariduse üritused | 8 396 |  16 496 |  **16 496** |

Rakvere linna ülelinnalised ja muud üritused ning osalemine nendes:

• Minu Riik;

• õpetajate päeva üritused;

• lastekaitse- ja tarkusepäeva üritused;

• ühiskoolitused;

• ülelinnalised õpilasüritused jne.

* + 1. **Hariduse haldus**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 09800 | Hariduse halduskulu |  74 730 |  73 980 |  **74 910** |

Koolidele ühiste vahendite ost, koolidesse vastuvõtu jms reklaamid, hariduse peaspetsialisti koolituse kulud, projektide kaasfinantseerimine (koolide kogumikud jne), tasemetöödega seonduvad kulud, erinevad ühised transpordikulud, projektide toetamine, õppevahendid ja mitmesugused majandamiskulud ning majandusspetsialisti töötasu, side ja transpordiga seonduvad kulud.

## Sotsiaalne kaitse (10)

* + 1. **Psüühiliste erivajadustega inimeste päevakeskus**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1012001 | Psüühiliste erivajadustega inimeste päevakeskus | 41 672 | 42 641 | **45 230** |

Tuleviku tn 8 asub erivajadustega inimeste päevakeskus, millel on osaline riiklik toetus (igapäevaelu toetamine).

Keskuses töötab 3 tegevusjuhendajat, (igaüks 0,8 koormusega). 16 inimest saab igapäevaelu toetamise teenust päevakeskuses ja 8 inimest toetatud elamise teenust (korterid asuvad sotsiaalmajas Vabaduse 59).

Päevakeskuses pakutakse klientidele mitmesuguseid tegevusi:

* vaba aja planeerimist ja sisustamist;
* Eluks vajalikke oskuste omadamist (majapidamistööd);
* kliendi toetusvõrgustiku arendamist;
* sotsiaalsete oskuste arendamist;
* toetatakse ja arendatakse kogukonna kasutamist;
* toetatakse haigustega toimetulekut;
* ravimivõtmist.

Klient saab soovi korral nõustamist. Suurt rõhku on pandud käelisele tegevusele (käsitöö, joonistamine, maalimine jne). Toetatud elamisel pakutakse kliendile abi igapäeva- ja koduse elu korraldamisel, juhendamist ning toetamist iseseisval elamisel, lähtudes kliendi individuaalsetest vajadustest. Kliente suunatakse avalike ja toetavate teenuste juurde.

* + 1. **Puuetega inimeste päevakeskus**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1012002 | Puuetega inimeste päevakeskus | 18 484 | 20 500 | **20 500** |

Sellelt realt kaasfinantseerib linn riiklikku hoolekandeteenust – igapäevaelu toetamise teenus. Teenust saab Rakvere linna 15 raske või sügava puudega inimest, kes on lõpetanud erikooli ning ei saa iseseisvalt oma eluga hakkama. 13 neist saavad teenust AS Hoolekandeteenused kaudu (Lille tn 8, Rakvere) ja 2 MTÜ Johanna kaudu, mis asub Roelas.

Riik eraldab ühe inimese kohta 116 eurot kuus, kuid teenuse maksumus on 176 kuni 196 eurot kuus, millele lisandub söögiraha keskmiselt 55 eurot kuus. Linn kompenseerib kohamaksust 50-80 eurot inimese kohta ja lisaks 50% kuni 100% toidurahast arvestades pere majanduslikku toimetulekut. Igapäevaelu toetamise teenusele suunab riik puudega inimesed vastavalt vabade kohtade järgi ja omavalitsus ega puudega inimesed ei saa kaasa rääkida teenusepakkuja valimisel.

Antud realt toetatakse ka AS Hoolekandeteenuste osutatavat sügava puudega täiskasvanute päevahoidu, et toetada nende lähedasi ja vähendada nende hoolduskoormust. Teenusel käib 3 Rakvere linna sügava puudega inimest.

* + 1. **Puuetega lapse hooldaja toetus (riiklikud vahendid)**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1012101 | Puuetega inimeste sotsiaalhoolekanne | 20 088 | 51 985 | **51 985** |

Teostatakse riigieelarvest sihtsuunitlusega eraldatavate vahendite arvelt. Hooldajatoetust makstakse lapsevanemale, kes ei saa oma puudega lapse hooldamise tõttu tööl käia.

 3 – 15-aastase keskmise, raske või sügava puudega lapse vanema hooldajatoetus on 20,80 eurot.

16 – 18-aastase sügava puudega lapse vanema hooldajatoetus on 52 eurot.

16 – 18-aastase raske puudega lapse vanema hooldajatoetus on 31.20 eurot.

30.09.2017 seisuga on hooldajaid 15

Puudega lapse hooldajatoetus sisaldab lisaks toetusele ka hooldajate eest tasutavat sotsiaalmaksu (arvestatakse miinimumpalgalt).

* + 1. **Hooldajatoetus**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1012102 | Hooldajatoetus | 27 460 | 24 000 | **24 000** |

Hooldajatoetust makstakse neile sügava ja raske puudega inimeste hooldajatele, kellel pole seadusjärgseid ülalpidajaid või kelle seadusjärgsed ülalpidajad ei ole ise suutelised inimest hooldama või hoolduskulusid kandma. Samuti juhul, kui seadusjärgne ülalpidaja on tulnud hooldamise tõttu töölt ära ning tal puuduvad muud sissetulekud.

Raske puudega 18-aastase ja vanema isiku hooldaja hooldajatoetus on 31.20 eurot ning sügava puudega 18-aastase ja vanema isiku hooldaja hooldajatoetus on 52 eurot.

2017. aasta 30. septembri seisuga makstakse hooldajatoetust 36 täiskasvanud inimese hooldajale, mittetöötavate töövõimelises eas hooldajate eest tasutakse ka sotsiaalmaksu.

* + 1. **Hooldekodud eakatele**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 10200 | Hooldekodud eakatele | 201 404 | 210 200 | **210 000** |

Hooldekodu toetust hoolduskulude osaliseks katmiseks maksab Rakvere Linnavalitsus:

* S.K. Rakvere Hooldekodu OÜ-s - 8 inimest
* OP Eakatekodu OÜ (Eakate Kodu Pikk tn) - 25 inimest
* OÜ Häcke – 5 inimest
* Vahtra Hooldemaja MTÜ – 1 inimene
* Väike-Maarja Hooldekodu – 4 inimest
* MTÜ Lille Turvakodu –5 inimest
* Sõmeru valla Uhtna Hooldekodu – 1 inimene
* SA Koeru Hooldekeskus – 1 inimene
* Rägavere valla Ulvi Hooldekodu – 1 inimene
* AS Nemsten – 1 inimene
* Jõgeval – 1 inimene

Kokku: 53 inimest.

Alates 1. maist 2016 ei paiguta Rakvere Linn enam inimesi hooldekodusse, vaid maksab hooldekodusse läinud isikutele toetust, mille arvelt kaetakse hooldekodu teenuse maksumus osas, mida teenuse saaja või tema seadusjärgsed ülalpidajad ei ole suutelised oma varalise seisundi tõttu tasuma.

* + 1. **Eakate päevakeskus**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1020002 | Eakate päevakeskus | 34 116 | 37 184 | **38 979** |

Rakvere Sotsiaalkeskuse eakate päevakeskus asub Vilde tn 2a. Päevakeskuses on tööl 1 teenuste administraator ja sotsiaaltöötaja, kelle ülesandeks on korraldada hoolekandetöötajate tööd, sõlmida hoolealustega lepingud, päevakeskuse klientide probleemide lahendamine jne.

Eakate päevakeskuses pakutakse tasuliste teenustena duši- ja saunateenust, pesupesemisvõimalust, juuksuriteenuseid, iluteenuseid (maniküür, pediküür), massaaž. Lisaks saab mõõta vererõhku, lugeda ajalehti ja ajakirju ning kasutada arvutit.

Lisaks eelpooltoodud teenustele töötab majas 12 erinevat huviringi eakatele: seeniortants, kaks võimlemisringi, kunstiring, kepikõnniring, erinevad käsitööringid jne. Ringide töö kestab oktoobrist aprillini keskmiselt 1-2 korda nädalas. Ringitöös osalemine on tasuta. Juhendajate tasud makstakse käesolevast eelarvest. Summa sisaldab personalikulusid ja majandamiskulusid.

Keskmiselt kasutab erinevaid teenuseid ligi 700 inimest kuus (saunas käib üle 200 inimese, pesu toob pesta 200 inimest). Linna tuludesse laekub suurusjärgus 8000 eurot aastas.

* + 1. **Koduhooldusteenus**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1020101 | Koduhooldusteenus | 107 585 | 110 678 | **114 681** |

Teostatakse toiminguid, millega inimene enam hakkama ei saa: toiduainete koju toomine, puud tuppa, abistamine arsti juurde minekul, kodu korrastamine jne. Tegevust viivad läbi 9 hoolekandetöötajat, kellest igalühel 8 kuni 10 hoolealust.

Hooldatavate arv kõigub 85 ja 90 inimese vahel juba aastaid (on olnud isegi kuni 100 hooldatavat). Tegevuste eesmärk on aidata kliendil võimalikult kaua oma kodus hakkama saada. Keskmine kulu inimese kohta on aastas 884 eurot.

Alates 2012 aastast saavad töötajad kasutada töö paremaks korraldamiseks elektriautosid.

* + 1. **Ühingute toetused ja üritused**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1020105 | Ühingute toetused ja üritused | 11 815 | 13 000 | **13 000** |

21. jaanuari 2015.a. määrusega nr 3 kehtestati sotsiaalvaldkonna ürituste ja projektide toetamise kord, millega sätestatakse Rakvere linna eelarvest sotsiaalvaldkonna üritustele ja projektidele toetuse taotlejale esitatavad nõuded, toetuse taotlemise ja taotluse menetlemise kord, taotluse rahuldamise ja rahuldamata jätmise tingimused, toetuse väljamaksmise tingimused ja kord ning toetuse saaja kohustused. Toetust saab taodelda kahel korral aastas 15. novembril toetuse saamiseks järgmise aasta eelarvest ning 15. aprillil toetuse saamiseks jooksva aasta eelarvest. Taotlusi hindab volikogu sotsiaalkomisjon ning otsuse teeb linnavolikogu.

2012. aasta juunis võeti volikogu poolt vastu sotsiaalvaldkonnas tegutsevatele mittetulundusühingutele tegevustoetuse andmise kord. Korra alusel on järgmiseks eelarveaastaks tegevustoetuste esitamise tähtaeg 15. oktoober. Linnavalitsus vaatab kõik taotlused üle ja esitab hiljemalt 1. detsembriks volikogu sotsiaalkomisjonile. Hiljemalt ühe kuu jooksul esitab komisjon ettepaneku toetuse eraldamiseks. Ettepaneku aluseks on uues korras seatud arvestuspõhimõtted. Lõpliku otsuse toetuse eraldamise ja suuruse osas teeb linnavolikogu.

* + 1. **Laste päevakeskus**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 10400 | Laste päevakeskus | 43 095 | 60 446 | **64 608** |

Laste päevakeskus on avatud kõigil tööpäevadel 13.00 – 19.00. Lastega tegeleb 3 sotsiaaltöötajat. 2016.a. lõpus lisandus peretöötaja ametikoht, kelle ülesandeks on tugiisikute töö koordineerimine, koostöös lastekaitsespetsialistidega riskigruppi kuuluvate laste/perede väljaselgitamine, nende juhendamine ja nõustamine jne. Koostööpartnerid on Rakvere koolide õpetajad ja tugisüsteemi töötajad, Linnavalitsuse sotsiaal- ning haridusosakonna ametnikud, Loominguline Selts Athena Maja, L-V Keskraamatukogu, Päästeamet, Lääne-Viru Rakenduskõrgkool, Rakvere Avatud Noortekeskus, jne.

Sihtgrupiks on 7 – 17 aastased Rakvere linna toimetulekuraskustega perede lapsed, nii eesti kui vene rahvusest. Keskmiselt külastab päevakeskust 19 kuni 25 last päevas. Keskusel on 30 püsiklienti, kõige rohkem vanuses 8 kuni 14 aastat. Vaba aja sisustamine, igapäevaeluks vajalike oskuste omandamine, nõustamine, ringitegevused, vestlused, suhtlemine kooli sotsiaalpedagoogidega, töö lapsevanematega ja seni ka töö alaealiste komisjoni poolt suunatutega. Lisaks muid tegevusi. Toetatakse seeläbi perede toimetulekut, kooli- ja koduvaheliste suhete kujunemist. Päevakeskuses on võimalik lastel õppida, omandada söögitegemise oskuseid, pesta, vaadata filme, kuulata muusikat ja suhelda võõrkeeltes. Päevakeskus on projekti raames ka aktiivne vabatahtlike kaasaja välismaalt, mis toetab noorte maailmapildi avardamist ja arendab keeleõpet (2017-2018 on keskuses vabatahtlik Prantsusmaalt).

* + 1. **Vajaduspõhine peretoetus (riiklikud vahendid)**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1040201 | Vajaduspõhine peretoetus | 48 240 | 49 860 | **49 860** |

1. juunil 2013.a. jõustus Sotsiaalhoolekandeseaduse muudatus, mille alusel kohalikud omavalitsused hakkasid määrama ja maksma välja vajaduspõhist peretoetust. Vajaduspõhine peretoetus on toetus, mida makstakse allpool vajaduspõhise peretoetuse sissetulekupiiri elavatele lastega perekondadele. Tegemist on riikliku toetusega, mille maksmiseks eraldab riik raha. Vajaduspõhise peretoetuse taotlemist, määramist ja maksmist reguleerib sotsiaalhoolekande seadus.

Toetust on õigus saada perekonnal, kelle liikmete hulka kuulub vähemalt üks riiklike peretoetuste seaduse alusel lapsetoetust saav laps, kui perekonna keskmine kuine netosissetulek on taotluse esitamise kuule eelnenud kolmel kalendrikuul olnud alla vajaduspõhise peretoetuse sissetulekupiiri. Vajaduspõhise peretoetuse sissetulekupiiri perekonna esimesele liikmele kehtestab Riigikogu igaks eelarveaastaks riigieelarvega. Vajaduspõhise peretoetuse sissetulekupiiri perekonna esimesele liikmele kehtestab Riigikogu igaks eelarveaastaks riigieelarvega. Vajaduspõhise peretoetuse sissetulekupiiri aluseks on Statistikaameti poolt eelarveaastale eelneva aasta 1. märtsiks viimati avaldatud suhtelise vaesuse piir.

Vajaduspõhise peretoetuse suurus on 45 eurot kuus ühe lapsetoetust saava lapsega perele ja 90 eurot kuus kahe ja enama lapsetoetust saava lapsega perele. Toetust makstakse üksnes nende perekonda kuuluvate laste eest, kelle kohta makstakse pereliikmele lapsetoetust riiklike peretoetuste seaduse alusel. Seisuga 15.10.2017 on toetust makstud 55-le perele.

* + 1. **Tugi- ja asenduskoduteenus**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1040202 | Tugi- ja asenduskodu  | 3 291 | 5 200 | **6 500** |

Lastekodude, turvakodude ja õpilaskodude kulud. Lastekodule makstakse sellest hetkest, kui laps on perest ära võetud kuni kohtuotsuse jõustumiseni, millega on lapsevanematelt hooldusõigus ära võetud, siis lähevad lapsed riiklikule ülalpidamisele. Kuna laste perest ära võtmine toimub üldjuhul etteplaneerimatult juhul kui nende koju jätmine ohustab nende elu tervist või arengut ja ühes peres on tavaliselt mitu last, siis ei saa sellele reale täpset summat planeerida.

Õpilaskodude puhul makstakse vahe, mis tekib riikliku õpilaskodu kohamaksu ja tegelike kulude vahel. Erandjuhul kogu õpilaskodu koha maksumus, kui laps vajab paigutamist õpilaskodusse, kuid ei ole võimalik saada riiklikku õpilaskodu kohta ja vajadus õpilaskodusse paigutamiseks on tekkinud õppeaasta keskel.

2017. aastal on makstud riikliku õpilaskodu kohamaksu ja tegelike kulude vahet üheksa õpilase eest. Turvakoduteenuse eest on makstud 5 lapse teenuse eest MTÜ Maria ja lapsed turvakodus, Rakvere linnas. Turvakoduteenuse ööpäeva maksumus on 40 eurot ühe lapse eest. 2018 aastal lisandub ajutine asenduskodu teenus, mille raames saame eraldada perest lapse kuni 3 kuuks, et tegeleda perede toetamisega.

* + 1. **Huvihariduse omandamise toetus**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1040203 | Huvihariduse omandamise toetus | 5 532 | 6 000 | **6 000** |

Toetuse saamist reguleerib Rakvere linnavolikogu 16. märtsi 2016.a. määrusega nr 10 kinnitatud “Vähekindlustatud lastega perede sotsiaaltoetused”. Vähekindlustatud perede lastele kompenseeritakse osaliselt või täies ulatuses õppetasu Rakvere linna haldusterritooriumil asuvates ning koolitusluba omavates huvikoolides, spordiringides või muudes huviringides mitte rohkem kui ühe huviringi tasu ühele lapsele.

Huvihariduse toetust sai 2017. a. 40 last.

* + 1. **Tasuta koolitoit**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1040204 | Tasuta koolitoit | 29 751 | 37 000 | **37 000** |

Väljaspool Rakvere linna (Kadrina, Tapa vald ja Kunda linn õppima suunatud lapsed) õppivate põhikooli laste toidupäeva osa maksumuse kompenseerimine. Samuti Rakvere Vanalinna Koolis õppivate laste toetamine.

Samal kulureal kajastub ka tasuta toitlustamine lasteaias, üldhariduskoolide gümnaasiumi osas ja kutseõppeasutustes avalduste alusel vastavalt komisjoni ettepanekutele ja linnavalitsuse kinnitamisele. Toetuse saamist reguleerib Rakvere linnavolikogu 16. märtsi 2016.a. määrusega nr 10 kinnitatud “Vähekindlustatud lastega perede sotsiaaltoetused”.

2017.a. on toetatud koolitoiduga kuni 30 ja lasteaiatoiduga kuni 80 peret.

* + 1. **Sõidusoodustus õpilastele**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1040205 | Sõidusoodustus õpilastele | 1 862 | 11 250 | **11 250** |

Rakvere Linnavalitsus tasub 50% õpilaste sõidukaardi maksumusest sõitmiseks Rakvere linnas maakonnaliinidel nr 1, 2, 3 ja 5.

Kompenseeritakse mõjuvatel põhjustel väljaspool Rakvere linna haldusterritooriumi asuvates üldhariduskoolides õppivate vähekindlustatud perede laste sõidukulud.

Toetuse saamist reguleerib Rakvere linnavolikogu 16. märtsi 2016.a. määrusega nr 10 kinnitatud “Vähekindlustatud lastega perede sotsiaaltoetused”. 2016. aasta 14. oktoobri seisuga toetati 14 last.

Antud eelarve realt tasutakse ka kolme omavalitsuse ühist bussisaatja teenust Porkuni kooli bussis. Porkuni koolis õpivad raske ja sügava puudega lapsed. Aastate jooksul on suurenenud õpilaste arv bussis ja see tekitab suuri probleeme, kui pole bussijuhile täiendavalt saatjat. Antud bussiga liigub 10 Rakvere linna, 5 Vinni valla ja 1 Rakvere valla laps, igapäevaselt. Koostöölepingu alusel jaotatakse kulud laste põhiselt ja teised vallad tasuvad oma osa, Rakvere linnale, arvete alusel.

* + 1. **Hoidmistasu**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1040206 | Hoidmistasu | 15 487 | 16 000 | **16 000** |

Lasteaia kohamaksumuse tasumine vanema eest. Toetuse saamist reguleerib Rakvere linnavolikogu 16. märtsi 2016.a. määrusega nr 10 kinnitatud “Vähekindlustatud lastega perede sotsiaaltoetused”. 2017 aasta 1. oktoobri seisuga toetati 75 peret.

* + 1. **Sünnitoetus**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1040207 | Sünnitoetus | 38 740 | 45 000 | **48 000** |

Sünnitoetuse suuruseks 2018 aastal Rakvere linnas on 320 eurot. Toetust makstakse emale, kelle elukohaks lapse sündimise ajal on rahvastikuregistris registreeritud Rakvere linn.

14.10.2017. seisuga on toetust makstud 125 perele. Laste sündide arv on suurenenud viimasel aastal.

* + 1. **Ranitsatoetus**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1040208 | Ranitsatoetus | 11 357 | 13 000 | **15 000** |

Ranitsatoetus on mõeldud 1. klassi minevatele lastele, kelle elukohaks toetuse taotlemise aasta 1. jaanuari seisuga on registreeritud Rakvere linn. Toetuse suurus on 100 eurot lapse kohta. Rakvere Linnavalitsuse Sotsiaalosakond väljastab nn ostukupongi vajalike koolitarvete muretsemiseks, mis kehtib määratud kaubandusettevõtetes. Igal aastal kutsutakse koolitarbeid müüvaid kauplusi selles tegevuses osalema.

2017. aastal sai ranitsatoetust 165 last.

* + 1. **Perede tugiteenus**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1040209 | Perede tugiteenus | 58 318 | 58 678 | **110 300** |

Tegemist on riigi poolt Sotsiaalhoolekande seaduse alusel ette nähtud sügava ja raske puudega laste peredele 402 euro ulatuses kalendriaastas lapsehoiuteenuse pakkumisega.

2017. aastal sai lapsehoiuteenust kokku 4 last: 1 laps said teenust MTÜ Eesti Laste ja Noorte Diabeedi Ühingust ja 3 last Porkuni Koolist. Tugiisikuteenust osutas Rakvere Sotsiaalkeskus kuni 30 lapsele koolis ja lasteaias.

Rakvere Linnavolikogu 24.05.2017 määruse nr 6 “Riigieelarve toetusfondist raske ja sügava puudega lastele lapsehoiuteenuse ja toetavate sotsiaalteenuste osutamise kord” alusel osutatakse sotsiaalteenuseid puudega lastele. Kõige rohkem kasutatakse tugiisikuteenust. Teenuse osutajatele tasustatakse käsunduslepingu alusel vastavalt tehtud töötundidele. Tugiiskuteenus lastele on tasuta ja rahastatakse täismahus Linnavalitsuse eelarvest perede toetamiseks.

* + 1. **Lastelaager**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 104021 | Lastelaager | 1 000 | 1000 | **2 000** |

Toetatakse laste osalemist suvistes laagrites, kuhu Haridus- ja Teadusministeeriumi kaudu on eraldatud sooduspääsmed. Tasutakse kuni 100% laagri maksumusest ja transpordikulud laagrisse ning tagasi. 2017.a. osales laagris 18 last.

* + 1. **Sotsiaalmaja**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1070001 | Sotsiaalmaja | 50 279 | 44 265 | **44 677** |

Maja on kohandatud kodutute varjupaigaks ja tuge vajavate elanike sotsiaalkortermajaks. Eelmise sajandi keskpaigas nakkushaiglaks ehitatud majasse on alates Rakvere linna omandisse kuulumisest tehtud mitmeid investeeringuid 2002. aastast kuulub sotsiaalmaja Rakvere Sotsiaalkeskuse haldusalasse.

Majas on 30 korterit. Sellele lisandub veel kriisituba, kuhu on võimalik paigutada ajutiselt hättasattunud inimesi.

Sotsiaalkorteri üürilepingu sõlmimist on õigustatud taotlema üksinda või kahekesi koos elavad vanurid ning puuetega isikud, kes vajavad kõrvalist abi ning kelle hooldamine ei ole võimalik nende kasutada olevas eluruumis, kelle korter on hävinud või muutunud elamiskõlbmatuks, kes on kohtuotsuse alusel eluruumist välja tõstetud.

* + 1. **Kodutute varjupaik**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1070002 | Kodutute varjupaik | 65 569 | 70 380 | **73 200** |

2014. aastal toimus riigihange öömajateenuse osutaja leidmiseks ja teenuse osutamise leping sõlmiti OÜ-ga Keerub tähtajaga kuni 26.11.2017.a. Lepingu hind 5130 eurot kuus. Kommunaalkulud kannab Rakvere linn. Perioodil 27.11.2017 kuni 31.01.2018 osutab teenust OÜ Keerub.

Kõigile klientidele on tagatud esmatasandi meditsiiniabi, nõustamine, pesemisvõimalus, puhtad riided, öömaja. Samuti abistamine dokumentide vormistamisel, koostöö erinevate institutsioonidega töö ja elamispinna leidmisel.

2017. aastal ööbib kodutute varjupaigas keskmiselt 15 inimest ühel ööl, neist mehi 13 ja naisi 2.

Alates 01.02.2018 läheb kodutute varjupaigateenuse osutamine Rakvere Sotsiaalkeskuse haldusalasse, et muuta teenus sihtgrupi jaoks sihipärasemaks ja toetada sotsiaalset toimetulemist.

* + 1. **Riiklik toimetulekutoetus**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 10701 | Riiklik toimetulekutoetus | 338 936 | 378 180 | **378 180** |

Toimetulekutoetuse taotlemine, arvestamine, määramine ja maksmine on reguleeritud sotsiaalhoolekande seadusega.

Toimetulekutoetuse arvestamise aluseks on üksi elava isiku või perekonna kõigi liikmete eelmise kuu netosissetulek, jooksval kuul tasumisele kuuluvad eluruumi alalised kulud ning kehtestatud toimetulekupiir.

Vastavalt 2017. aasta riigieelarve seadusele on toimetulekupiir 2017. aastal üksi elavale inimesele või perekonna esimesele liikmele 140 eurot kuus. Ka perekonna iga alaealise liikme toimetulekupiir on 2017. aastal 168 eurot kuus. Perekonna teise ja iga järgmise täisealise liikme toimetulekupiir on 140 eurot kuus. 2017. aasta 10 kuuga on makstud toimetulekutoetust 263 492,83 eurot.

* + 1. **Ühekordne toetus**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1070201 | Ühekordne toetus | 74 780 | **99 910** | **95 500** |

Ühekordseid toetusi makstakse vastavalt Rakvere linnavolikogu 17.02.2016.a. määrusega nr 2 kinnitatud korrale “Ühekordne sotsiaaltoetus”. Ühekordseid toetusi määratakse vähekindlustatud peredele, kelle sissetulek ühe pereliikme kohta on alla 320 euro ja sügava või raske puudega isikutele, üksikutele vanaduspensionäridele, kelle pensioni suurus on kuni 420 eurot.

Ühekordsete sotsiaaltoetuste liigid on:

* toetus õnnetusjuhtumi või kriisiolukorra puhul (perekonnaliikme surm, töövõimetuks muutumine või raske haigus, tulekahju, vargus, eluaseme puudumine erakorralistel asjaoludel jms);
* toetus ortopeediliste, invatehniliste ja muude abivahendite ostmiseks või üürimiseks;
* toetus retseptiravimite hinna kompenseerimiseks;
* toetus hooldusvahendite hinna kompenseerimiseks;
* toetus eriarsti visiiditasude, haigla voodipäevatasu omaosaluse ja väljaspool Rakvere linna eriarsti vastuvõtule sõiduks sõidukulude kompenseerimiseks;
* toetus viipekeele tõlketeenuse eest tasumiseks;
* toetus kinnipidamiskohast vabanenud isikutele;
* toetus lastele hädavajalike koolitarvete, riiete, jalanõude jne ostmiseks ning muude hädavajalike kulutuste tegemiseks;
* toetus lapse õppekavaväliste tegevuse kulude katmiseks.

Keskmiselt makstakse ühekordset toetust kuus 90-le inimesele.

* + 1. **Supiköök**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1070202 | Supiköök | 7 899 | 9 400  | **9 400** |

Supiköögi teenuse osutamiseks korraldati hange, mille võitis OÜ Kandellak, kes toitlustab inimesi oma ruumides. Ühe portsjoni hind on 2017 aastal 1,4 eurot. Süüa saab sotsiaalosakonnast väljastatud talongide alusel. Keskmiselt käib ühes kuus söömas 35 inimest.

* + 1. **Toetus represseeritutele**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1070203 | Toetus represseeritutele | 3 552 | 4 100 | **10 000** |

Represseeritud ning represseerituga võrdsustatud isikute toetus määratakse Rakvere linna represseeritud või represseerituga võrdsustatud isikute nimekirja kantud isikule, kelle elukohaks Eesti rahvastikuregistris on hiljemalt toetuse määramise aasta 1. jaanuariks registreeritud Rakvere linn. Nimekirja kantud isikutele määratakse represseeritu toetus kord aastas, reeglina hiljemalt 23. juunile (Võidupühale) eelneval linnavalitsuse istungil. 2018 aastal suureneb toetus ühe isiku koha 100 euroni. 2017. aastal said toetust 108 inimest.

* + 1. **Vähekindlustatute õigusabi**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1070204 | Vähekindlustatute õigusabi | 2 294 | 4 000 | **4 000** |

Vähekindlustatute õigusabi teenuste pakkumiseks korraldati hange, mille tulemusena sõlmiti leping SA Õigusteenuste Bürooga. Õigusteenuse hind on 25 eurot nõustamistunni eest mahus 100 nõustamistundi aastas. Tunnimaksumus sisaldab kõiki nõustamisega seotud kulutusi. Nõustamine toimub Rakvere SAK-iga kokkulepitud ruumides ja päevadel. Teenus on abivajajale tasuta.

Sihtgrupiks on mittetöötavad pensionärid, töötud, noored ja suured pered, kus sissetulek pereliikme kohta jääb alla miinimumpalga. Abisoovijad registreeritakse telefoni teel ning nõustaja töötab vastavalt vajadusele. Enam soovitakse abi ja informatsiooni perekonnaõiguses, võlasuhete ja kohtumenetluste kohta. 2017. aastal antud teenust vajati vähesel määral, sest käivitus riiklik õigusabi teenus vähekindlustatud isikutele, mille raames on õigus vähekindlustatud inimestel saada tasuta õigusalast nõustamist 2 tundi ja järgnevad 10 tundi soodustingimustel. Hetkel puudub informatsioon kas 2018 aastal jätkub riiklik teenus või mitte.

**Sotsiaalkeskus**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1090001 | Sotsiaalkeskus | 148 403 | 215 998 | **202 788** |

Siin kirjeldatakse Rakvere Sotsiaalkeskuse juhtimisega ja Vilde tn 2a haldamisega seonduvaid personalikulusid, majanduskulusid, sealhulgas invatransporti. Rakvere Sotsiaalkeskus asub Vilde tn 2a, kus on ruumid eakate päevakeskusele ja laste päevakeskusele.

Personali on kokku 6 kohta, sh. osalise tööajaga pesutriikija, õueala koristaja ja maja koristaja.

Rakvere Sotsiaalkeskus pakub invatranspordi teenust 8-kohalise invatõstukiga bussiga (alates 2015.a. sügisest). Kliente viiakse haiglasse, arsti juurde, hooldekodusse, päevakeskusesse jne. Keskmiselt on kuus klientidega sõite 35 kuni 40 korral, mille lisanduvad sotsiaalametnike transpordiga seonduvad tegevused hoolekande toimingute teostamisel.

Rakvere Sotsiaalkeskuses töötab 2015.a alates psühholoog, kelle ülesandeks on Rakvere linna haridusasutuste õpilaste, õpetajate ja lapsevanemate nõustamine. 2015.a. sügisest on tööl ka sotsiaalpedagoog, kelle ülesandeks on linna lasteaiaealiste laste ja lapsevanemate nõustamine, informeerimine jne.

2017.a-st on loodud teine psühholoogi ametikoht, kuna psühholoogilise teenuse vajadus on järjest kasvav ja üks ametikoht ei kata linna haridusasutuste vajadusi.

Lisaks jagatakse Sotsiaalkeskuses riideabi abivajajatele.

* + 1. **Sotsiaaltöötajad ja sotsiaalala halduskulu**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1090002 | Sotsiaaltöötajad ja sotsiaalala halduskulu | 101 994 | 175 546 | **161 577** |

Osakonna koosseisus on osakonna juhataja, sotsiaaltöö peaspetsialist, 2 lastekaitse spetsialisti, 1 toetuste spetsialist ja 1 toetustespetsialisti abi.

* + 1. **Omasteta surnud**

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 1090003 | Omasteta surnud | 2 435 | 4 500 | **4 500** |

Omasteta surnute matmise korraldamise kohustus lasub KOV. Riik toetab omasteta surnute matmise kulutusi 191,74 eurot ühe surnu kohta. Tegelikud matuseteenused on kallimad ning täiendavad kulutused kantakse linna eelarvest.

2016. aastal viidi läbi hange teenuse osutaja leidmiseks. Leping omasteta surnute matmise teenuse osutamiseks 01. jaanuarist kuni 31. detsembrini 2017. a sõlmiti Rakvere Linnahoolduse OÜ-ga 395 eurot ühe matuse eest.

14.10.2017 seisuga on maetud 5 omasteta surnut.

## Reservfond

Tunnus Kirje nimetus 2016 eelarve 2017 planeeritud

|  |  |  |  |  |
| --- | --- | --- | --- | --- |
| 01114 | Reservfond |  | 45 000 | **45 000** |

Eelarves on planeeritud eraldi põhitegevuse kuluna reservfond ettenägematute väljaminekute tegemiseks. Reservfondist eraldiste tegemine toimub taotluste alusel. Reservfondist eraldiste tegemist reguleerib Rakvere linnavolikogu 19.12.2012 a. määrus nr 21 „Rakvere linna põhimäärus“ § 29. Reservfondi kasutamise kohta esitatakse eraldi aruanne volikogule koos aastaaruandega.

## Kohustuste vähenemine. Võetud laenude tagasimaksmine.

Tunnus Kirje nimetus 2016 tegelik 2017 eelarves 2018 planeeritud

|  |  |  |  |  |
| --- | --- | --- | --- | --- |
| 20.6 | Kohustuste vähenemine | 1 073 190 | 1 268 698 | **1 244 370** |

Laenude põhiosade tagasimaksed 2017. aasta jooksul.

Laenud ja tagasimaksed on esitatud Lisas 1.

Seletuskirja lähteandmed: Rakvere Linnavalitsus.

Esitas: Marko Torm, linnapea

**Lisa 1.** Rakvere linna laenukohustused.

|  |  |  |  |  |  |  |
| --- | --- | --- | --- | --- | --- | --- |
|   | Võetud laen | intress+ 6 kuu EURIBOR | Laenu lõpptähtaeg | jääk 01.01.2018 | laenu põhiosa | laenu intressid |
|  |  | **0,050%** |  |  |  |   |
| **SEB 2008 022358 Turuplats 2** | **1 070 520** | 0,500% | 20.12.2018 | 107 052 | 107 052 | 589 |
| **SEB 2010 032827 Reaalgümnaasium, Kungla** | **844 052** | 1,280% | 20.12.2020 | 253 217 | 84 405 | 3 368 |
| **Danske Bank 2011 Spordikeskus** | **3 187 566** | 1,180% | 26.10.2021 | 1 223 849 | 319 265 | 15 053 |
| **Swedbank 2012 laen CO2-Haridus+Sotsiaal** | **1 676 213** | 1,358% | 21.01.2023 | 845 033 | 166 236 | 11 898 |
| **Danske Bank 2013 laen Algkool+komp.kesk** | **1 219 156** | 1,090% | 26.01.2024 | 735 524 | 120 908 | 8 385 |
| **Danske Bank 2015 laen- Tark Maja ja Rohuaia ja Teed** | **2 295 000** | 0,590% | 26.01.2026 | 2 065 500 | 229 500 | 13 219 |
| **Danske Bank 2016 laen- KIK, Kino, Kirik, Kunstmuru** | **2 170 000** | 0,610% | 26.08.2026 | 2 170 000 | 217 000 | 14 322 |
| ***Kokku*** | **12 462 507** |   |   | **7 400 175** | **1 244 366** | **66 834** |